Folketing
2011-02-09

Det, jeg så kan forstå, er, at inden for justitsministerens område kommer der ikke besparelser. Så er det, jeg må spørge: Hvor er det så inden for den offentlige sektor, vi skal forvente at der kommer besparelser, hvis man skal slanke den offentlige sektor? Eller: Hvad er det for nogen overførselsindkomster, der skal skæres ned? Eller: Hvad er det for en brugerbetaling, der skal i gang eller sættes op? Der må være en eller anden form for overvejelse hos De Konservative om, hvad det er for en retning, man går i, når man lægger op til skattebesparelser på 35 mia. kr.